Market Timing P.M. – บล.กสิกรไทย
SET เคลื่อนไหวอยู่ระหว่าง 1647-1656 ขณะที่ ปิดตลาดในช่ว …
4 ก.ย. 2562

SET เคลื่อนไหวอยู่ระหว่าง 1647-1656 ขณะที่ ปิดตลาดในช่วงเช้าอยู่ที่ระดับ 1654.71 จุด เพิ่มขึ้น 12.46 จุด หรือ +0.76% ด้วยมูลค่าซื้อขายรวม 2.92 หมื่นล้านบาท
เช้านี้ SET ยกตัวข้ามผ่านแนวต้านบริเวณ 1648 เข้าหาแนวต้านบริเวณ 1655 ในขณะที่ด้านสัญญาณของ MACD ระดับวัน ยังคงเดินหน้าขึ้นเหนือ Signal line ชี้ภาพรายวันยังคงน้ำหนักทางบวก พร้อมทั้งด้านสัญญาณของ MACD ระดับชั่วโมง เริ่มโค้งตัวขึ้นเข้าหา Signal line หลังจากที่ได้อ่อนแรงลงเข้าใกล้แนวเส้นศูนย์ ชี้ภาพช่วงสั้นเริ่มกลับมาดูดีขึ้น จึงประเมินบ่ายนี้ SET มีโอกาสที่จะยกตัวขึ้นต่อข้ามผ่านแนวต้านบริเวณ 1655 โดยมีระดับแนวต้านถัดไปที่บริเวณ 1660 และ 1675 ขณะที่ด้านแนวรองรับยกตัวขึ้นมาอยู่ที่บริเวณ 1650 และ 1642 ตามลำดับ
TOP ในระดับวัน หลังจากที่ราคาได้อ่อนตัวลงมาทำจุดต่ำที่ยกสูงขึ้นบริเวณ 60.75 ก็ได้มีการไต่ระดับขึ้นผ่านเส้นกด ซึ่งตรงกับยอดสูงระยะสั้นแถว 65.75 มาทำจุดสูงแถว 68.75 จากนั้นจึงแกว่งตัวออกด้านข้างเหนือแนวที่ข้ามผ่านดังกล่าว ในขณะที่ด้านสัญญาณของ MACD ไต่ระดับขึ้นเหนือ Signal line จากแดนลบเข้าสู่แดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 70.5 และ 73 ขณะที่ใช้การถอยตัวหลุด 65.5 เป็น stop loss